**Kuolema kulkee talossa** (engl. *The Nanny*) on vuonna 1965 ensi-iltansa saanut Seth Holtin ohjaama brittiläinen psykologinen trilleri, jonka pääosissa ovat Bette Davis, William Dix, Wendy Craig ja Jill Bennett. *Kuolema kulkee talossa* perustuu Merriam Modellin samannimiseen romaaniin (1964), jonka pohjalta Jimmy Sangster laati käsikirjoituksen. Sangster myös tuotti elokuvan.

Juoni
-----

**Varoitus:  Seuraava kirjoitus paljastaa yksityiskohtia juonesta.**
10-vuotias englantilaispoika Joey Fane (William Dix) palaa perheensä luokse kahden vuoden jälkeen oltuaan häiriintyneille lapsille tarkoitetussa koululaitoksessa, jossa hän oli ollut sijoitettuna aiheutettuaan nuoremman sisarensa kuoleman. Joeyn äiti Virginia (Wendy Craig) on tuskaisten muistojen takia hermoromahduksen partaalla, eikä halua poikaansa takaisin kotiin. Joeyn kiireisenä virkamiehenä työskentelevä Bill-isä (James Villiers) on taas kylmä ja etäinen. Joey väittää olevansa syytön sisarensa kuolemaan ja syyttää asiasta vihaamaansa perheen iäkästä ja uskollista talouden- ja lastenhoitajaa (Bette Davis), joka pitää hajoavaa perhettä jotenkin koossa. Bill-isän lähdettyä työmatkalle hermoromahduksen partaalla oleva Virginia-äiti myrkytetään, ja hän joutuu sairaalaan. Epäilykset kohdistuvat Joeyyn, jota ainoastaan naapurin tyttö pitää syyttömänä. Virginia-äidin jouduttua sairaalaan Joeyn ja lastenhoitajan seuraksi tulee sydänongelmista kärsivä Pen-täti (Jill Bennett). Talossa tunnelma kiristyy äärimmilleen seuraavana yönä...

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Bette Davis  | … |  lastenhoitaja
  |
|  William Dix  | … |  Joey Fane
  |
|  Wendy Craig  | … |  Virginia "Virgie" Fane
  |
|  Jill Bennett  | … |  Pen-täti
  |
|  James Villiers  | … |  Bill Fane
  |
|  Pamela Franklin  | … |  Bobby Medman
  |
|  Jack Watling  | … |  tohtori Medman
  |
|  Maurice Denham  | … |  tohtori Beamaster
  |
|  Alfred Burke  | … |  tohtori Wills
  |
|  Angharad Aubrey  | … |  Susy "Susie" Fane
  |
|  Nora Gordon  | … |  rouva Griggs
  |
|  Sandra Power  | … |  Sarah
  |

Tuotanto
--------

Lastenhoitajan rooli oli alun perin tarkoitettu Greer Garsonille, joka oli hyväksynyt sen. Garson kuitenkin hylkäsi projektin sanoen syyksi, että elokuvan käsikirjoitus ei tekisi hyvää hänen uralleen.

*Kuolema kulkee talossa* -elokuvan kuvaukset alkoivat kesäkuussa vuonna 1965. Elokuvaa kuvattiin Hertfordshiren Borehamwoodissa Elstree Studiosilla ja Lontoossa 1,3 miljoonan dollarin budjetilla. Elokuvan kuvaukset päättyivät heinäkuussa 1965. Associated British, Hammer Film Productions ja Seven Arts Productions tuottivat elokuvan.

Julkaisu ja vastaanotto
-----------------------

*Kuolema kulkee talossa* sai ensi-iltansa Yhdysvalloissa 27. lokakuuta vuonna 1965 Michiganin Detroitissa. Kotimaassaan Isossa-Britanniassa elokuva sai ensi-iltansa 7. marraskuuta 1965 Lontoossa. Suomessa elokuva julkaistiin 3. kesäkuuta vuonna 1966. Warner-Pathé Distributors toimi elokuvan levittäjänä Isossa-Britanniassa ja 20th Century Fox Yhdysvalloissa ja Suomessa. *Kuolema kulkee talossa* tuotti Yhdysvalloissa ja Kanadassa 2 175 000 dollaria.

*Kuolema kulkee talossa* sai hyvät arvostelut kriitikoilta. Elokuvalla on Rotten Tomatoes -sivustolla 91 prosentin "tuore" arvosana, joka perustuu yhteentoista arvosteluun.

Elokuvan oikeudet myytiin Yhdysvaltain televisiolle melkein 400 000 dollarin hinnalla.

*Kuolema kulkee talossa* on julkaistu DVD:lle vuosina 2007 ja 2008.

Lähteet
-------

1. 1 2  The Nanny (1965) *allmovie.com*. Allrovi.com. Viitattu 17.10.2013. (englanniksi)
2. 1 2 3  Tekijätiedot: Nanny, The (1965) *elonet.fi*. Elonet.fi. Viitattu 17.10.2013. (suomeksi)
3. ↑  THE NANNY (1965): SCREENPLAY INFO *tcm.com*. TCM.com. Viitattu 17.10.2013. (englanniksi)
4. ↑  THE NANNY (1965): OVERVIEW *tcm.com*. TCM.com. Viitattu 17.10.2013. (englanniksi)
5. ↑  THE NANNY (1965): NOTES *tcm.com*. TCM.com. Viitattu 17.10.2013. (englanniksi)
6. ↑  Esitystiedot: Nanny, The (1965) *elonet.fi*. Elonet.fi. Viitattu 17.10.2013. (suomeksi)
7. ↑  Solomon, Aubrey. *Twentieth Century Fox: A Corporate and Financial History (The Scarecrow Filmmakers Series)*. Lanham, Maryland: Scarecrow Press, 1989. ISBN 978-0-8108-4244-1. s. 230
8. ↑  The Nanny (1965) *rottentomatoes.com*. Rottentomatoes.com. Viitattu 17.10.2013. (englanniksi)
9. ↑  Tom Johnson ja Deborah Del Vecchio, *Hammer Films: An Exhaustive Filmography*, McFarland, 1996, s. 258

Aiheesta muualla
----------------

* *Kuolema kulkee talossa* Internet Movie Databasessa. (englanniksi)
* *Kuolema kulkee talossa* Elonetissä.
* *Kuolema kulkee talossa* AllMoviessa. (englanniksi)
* *Kuolema kulkee talossa* TCM Movie Databasessa (englanniksi)